Haos în București după decizia BEC. Fanii lui Georgescu au dat foc în Centrul Vechi, jandarmi răniți. O mașină Digi24 a fost răsturnată
Decizia Biroului Electoral Central prin care a fost respinsă candidatura lui Călin Georgescu la alegerile prezidențiale a declanșat haosul în București. După aflarea deciziei,  simpatizații candidatului pro-rus, care se aflau în fața sediului BEC, au rupt gardurile și au devenit violenți, fiind nevoie de intervenția jandarmilor. Scene violente au loc și în Centrul Vechi, unde manifestanții au început să arunce cu pietre, petarde și sticle în forțele de ordine, au dat foc la arbuști, coșuri de gunoi și au răsturnat o mașină a grupului DIGI.